പോളിത്തീന് കവറുകളില് ബാഗുകളില് ഒളിപ്പിച്ചു റെയില്വേ സ്റ്റേഷനില് നിന്ന് പിടികൂടിയത് 15 കിലോ കഞ്ചാവ് കോഴിക്കോട് റെയില്വേ സ്റ്റേഷന് പ്ലാറ്ഫോമില് നിന്നും 15.750 കിലോ കഞ്ചാവ് പിടികൂടി. പോളിത്തീന് കവറുകളിലാക്കി ബാഗുകളില് ഒളിപ്പിച്ച നിലയിലായിരുന്നു കഞ്ചാവ് കണ്ടെത്തിയത്. ട്രെയിന് മാര്ഗം മറ്റു സംസ്ഥാനങ്ങളില് നിന്നും കേരളത്തിലേക്ക് കഞ്ചാവ് കടത്തു സജീവമായതിനെ തുടര്ന്ന് എക്സൈസും ആര്പിഎഫും പരിശോധന നടത്തിയത്. ലഹരി വസ്തുക്കളുടെ പരിശോധന കര്ശനമാക്കിയതിനെ തുടര്ന്നായിരുന്നു സംയുക്ത പരിശോധന. കഞ്ചാവിന്റെ ഉടമയെ കണ്ടെത്താന് എക്സൈസ് അന്വേഷണം ഊര്ജ്ജിതമാക്കി. ഇതുവരെ ആരെയും പിടികൂടിയിട്ടില്ല. പരിശോധനയില് എക്സൈസ് സര്ക്കിള് ഇന്സ്പെക്ടര് ശരത്ത് ബാബു സി, എക്സൈസ് ഇന്സ്പെക്ടര് പ്രജിത്ത് എ, പ്രിവന്റീവ് ഓഫീസര്മാരായ അബ്ദുള് ഗഫൂര്, എം സജീവന്, സിവില് എക്സൈസ് ഓഫീസര്മാരായ ഗംഗാധരന്, മുഹമ്മദ് അബ്ദുള് റഹൂഫ്, കോഴിക്കോട് ആര്പിഎഫ് ഇന്സ്പെക്ടര്മാരായ സുനില് കുമാര്, ശ്രീനാരായണന്, ഭാസ്കരന് എന്നിവര് പങ്കെടുത്തു. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona